Teabematerjalid – A.L.A.R.A.
Kiirgusseadus § 4 kohaselt on kiirgustegevus mis tahes tegevus, mis suurendab või võib suurendada inimese kiiritust tehislikest või looduslikest kiirgusallikatest. Kiirgustegevus on muu hulgas:
radioaktiivse aine tootmine, töötlemine, kasutamine, omamine, hoidmine, ladustamine, vedu, sealhulgas sisse- ja väljavedu, ning vahe- ja lõppladustamine;
ioniseerivat kiirgust emiteeriva ja suurema kui 5-kilovoldise potentsiaalide vahe juures töötava elektriseadme kasutamine;
Kiirgusseaduse §-de 21-23 kohaselt on kiirgusohutuse põhimõtted järgmised:
Kavandatavat kiirgustegevust tuleb põhjendada, tõendades, et see on kiirgustegevuse põhjustatava võimaliku tervisekahjustuse suhtes majanduslike, sotsiaalsete või muude hüvede poolest parim.
Kiiritusel saadavate dooside summa ei tohi ületada käesoleva seaduse alusel kehtestatud piirmäärasid. Seda nõuet ei kohaldata meditsiinikiirituse ja avariikutsekiirituse suhtes.
ALARA printsiip – ioniseeriva kiirguse tasemed tuleb hoida nii madalal kui see on mõistlike kulutustega saavutatav, kahjustamata inimeste elu ja tervist ning ümbritsevat keskkonda.
Inimese tervise kaitse. Radioaktiivseid jäätmeid käideldakse viisil, mis tagab inimese tervise kaitse vastuvõetaval tasemel.
Keskkonnakaitse. Radioaktiivseid jäätmeid käideldakse viisil, mis kannab hoolt keskkonnakaitse eest vastuvõetaval tasemel.
Piiriülene kaitse. Radioaktiivseid jäätmeid käideldakse viisil, mis tagab võimalike piiriüleste mõjude arvessevõtmise ka naaberriikide inimeste tervisele ja keskkonnale.
Tulevaste põlvkondade kaitse. Radioaktiivseid jäätmeid käideldakse viisil, et ennustatavad mõjud tulevaste põlvkondade tervisele ei oleks suuremad kui tänapäevased vastuvõetavad tasemed.
Koormus tulevastele põlvkondadele. Radioaktiivseid jäätmeid käideldakse viisil, mis ei põhjusta üleliigset koormust tulevastele põlvkondadele.
Riigi seadusandlus. Radioaktiivseid jäätmeid käideldakse vastavalt seadusandlusega sätestatule. Seadusandlus peab muuhulgas tagama ka selge vastutusalade jaotuse ja sõltumatute regulatiivsete ametikohustuste nõuded.
Kontroll radioaktiivsete jäätmete tekitamise üle. Radioaktiivsete jäätmete tekitamist hoitakse nii väiksena kui see on teostatav.
Radioaktiivsete jäätmete tekitamise ja käitlemise vastastikune sõltuvus. Arvestada tuleb kõiki vastastikkuseid sõltuvusi radioaktiivsete jäätmete tekitamise ja käitlemise kõikide etappide vahel.
Rajatiste ohutus. Radioaktiivsete jäätmete käitlemisrajatiste ohutus tagatakse kogu nende kasutusaja kestel.
Trükised, ettekanded
Paldiski endine tuumaobjekt ja Tammiku radioaktiivsete jäätmete hoidla
Meelespea Paldiski objekti kontrollalale sisenejale
AS A.L.A.R.A. ettkanne “Tuumajäätmete käitlemise kogemused Eestis” Eesti Tuumaenergia konverentsil 09. – 10.10.2008. a.
Nõukogude Liidu tuumaallveelaevnike õppekeskuse tuumaobjekt Paldiskis aastatel 1995-2007 teostatud saastusest puhastamise ja rekonstrueerimise tööde tulemusel
Tammiku radioaktiivsete jäätmete hoidla ohutustamise keskkonnamõju hindamise aruanne
Tammiku radioaktiivsete jäätmete hoidla ohutustamise keskkonnamõju hindamise programm
Paldiski endise tuumaallveelaevnike õppekeskuse tuumaobjekti PHARE projekti nr 632.03.01 “Safe long-term storage of the Paldiski sarcophagi and related dismantling activities” projekteerimis- ja ehitustööde keskkonnamõju hindamise aruanne
KESKKONNAAMETI KIIRGUSOSAKOND